Tematikus terv

**A pedagógus neve:** Lázár Istvánné

**A pedagógus szakja**: Közgazdász mérnöktanár

**Az iskola neve**: Nyíregyházi Egyetem

**Műveltségi terület**: Közgazdaság

**Tantárgy**: MKG8004L Szakmódszertan 4.

**A tanulási-tanítás egység témája:** A pénzügy témájú tantárgyak oktatása a közgazdasági szakképzésben

**A kurzus célja**:A hallgatók felkészítése a pénzügy témájú tantárgyak oktatására a közgazdasági szakképzésben. Ismerje a magyar szakképzés rendszerét, a tantervi hierarchiát, a szakképzésben alkalmazható tanítási-tanulási stratégiákat, oktatásszervezési módokat, a differenciált oktatás lehetőségeit. Megfelelő tudással rendelkezzen, hogy szakgimnáziumokban, szakközépiskolákban, a gazdasági szakterület – szakirány szerinti – elméleti és elméletigényes gyakorlati tárgyakat oktasson, Ismerje a közgazdásztanári szakirányoknak megfelelő szakmacsoportba tartozó szakképesítések szakmai orientációs, szakmai alapozó és a szakképesítésre felkészítő tantárgyak, továbbá a modulrendszerű képzés esetén alkalmazható módszereket. Ismerje a szakmacsoportba tartozó szakmai orientációs, szakmai alapozó és a szakképesítésre felkészítő tantárgyak tanítás-tanulás során alkalmazható tankönyveket, taneszközöket, infokommunikációs eszközöket, az alkalmazási lehetőségeket, a tanulás támogatását segítő taneszközök készítését. Ismeri a tehetséggondozás és felzárkóztatás tevékenységformáit, a speciális igényű tanulók oktatásának lehetőségeit, dokumentumait, mérési-értékelési eljárásait, pedagógiai módszereit.
Képes legyen a szakképzés pedagógiai folyamatának megtervezésére a körülmények elemzésére és a lehetőségekre alapozva. Tapasztalatait reflektív módon képes értelmezni és értékelni. Képes a tanulók szakmai műveltségének fejlesztésére, elősegíteni a tudományos fogalomrendszer megértését, szemléletük formálódását és az alkalmazáshoz szükséges készségeik fejlődését. Képes a módszertani eszközök hatékony és változatos alkalmazására, megfelelő tanulási környezet kialakítására. Képes a rendelkezésre álló taneszközöket használni, fejleszteni, saját eszközöket tervezni.

**A tanulási-tanítási egység helye az éves fejlesztési folyamatban, előzményei**: Szakmódszertan 3.

**Tantárgyi kapcsolatok**: Szakmódszertan 3. Pénzügyi ismeretek

 Felhasznált források: Dr. Horváth Zsuzsanna: Pénzügy I , Dr. Horváth Zsuzsanna: Példatár és feladatgyűjtemény a Pénzügy I. című tankönyvhöz Juhászné Koppány Márta: Pénzügyi alapismertetek 1,Tajtiné Szilágyi Kata:Üzleti gazdaságtan, Dér Tünde ,Tajtiné Szilágyi Kata: Üzleti gazdaságtan Példatár és feladatgyűjtemény a közép és emelt szintű érettségi vizsgához, Paróczai Péterné dr.: Pénzügyi és vállalkozásfinanszírozási ismeretek, Paróczai Péterné dr.: Példatár, teszt és esettanulmány a pénzügyi és vállalkozásfinanszírozási ismeretekhez ügyintézők számára,

Dátum: 2019. május

|  |  |
| --- | --- |
| Óra | A téma órákra bontása |
| 1-2. | A magyar szakképzési rendszer kerettanterveinek, ágazati struktúrájának követelményrendszerének megismerése |
| 3-4.. | Pénzügy tantárgy tanítási célja, sajátosságainak megismerése |
| 5-6. | Tankönyvi, szakirodalmi áttekintés |
| 7-8. | Tantárgyi koncentráció |
| 9-10. | Tematikus tervek, óravázlatok elkészítése |
| 11-12. | Motiválást, új ismeret közlést segítő eszközök megismerése |
| 13-14. | Tehetséggondozás, felzárkóztatás eszközei szükségessége |
| 15. | Ellenőrző kérdések megfogalmazása Feladatlapok tervezése, táblatervek készítése |
| 16-17. | Ellenőrzés: Mikrotanítás, prezentáció, Házi dolgozatok beadása |

A gyakorlati foglalkozáson a részvétel kötelező.

Az érdemjegy kialakításának módja: Mikrotanítás, prezentáció 50 %, házi dolgozat 50%